kk kk kk kk kk kk kk kk tt mk ru ru ru ru ru ru ru ru kk ru kk kk kk kk kk kk kk kk kk ru ru ce kk kk kk ky kk kk kk kk kk kk kk ru ru kk kk kk kk kk ru ru ru ky kk kk kk kk ru kk kk be uk kk kk ru uk kk kk uk kk uk uk kk kk kk kk kk kk kk kk kk kk kk kk kk kk kk kk tt mk ru ru ru ru ru ru ru ru kk ru kk kk kk kk kk kk kk kk kk ru ru ce kk kk kk ky kk kk kk kk kk kk kk ru ru kk kk kk kk kk ru ru ru ky kk kk kk kk ru kk kk kk ru kk mn it de en oc kk kk kk kk kk kk kk kk kk kk kk kk kk en kk kk kk kk kk mn en ru kk kk kk kk kk ru en kk kk kk kk kk kk en kk kk kk kk kk kk kk kk kk kk kk kk kk
ҰБТ-ға жылдам дайындалу техникасы • Martebe.kz білім сайты
Қош келдіңіз! Өз аккаунтыңызға кіруіңізді сұраймыз
Басты бет Без рубрики ҰБТ-ға жылдам дайындалу техникасы
ҰБТ-ға аз ғана күн қалды деп конспектілерді қайталап оқуға, дұрыс білмейтін жерлеріңізді қайта толықтыруға немесе өзіңіз арнайы құрған жоспар бойынша дайындалуға болады. Осылайша есіңізге көбірек ақпарат сақтап, дайындықты азайтқаныңыз дұрыс. Олай болса назарларыңызға ҰБТ-ға жылдам дайындалу техникасын ұсынамыз:
1. Дайындықты жоспарлау. Біріншіден, өзіңіздің биологиялық ритміңізді анықтаңыз. Яғни ерте жатасыз ба, әлде кеш ұйықтайсыз ба? Осыған сәйкес кесте құрыңыз. Әр күні қандай тақырыптарды дайындайтындығыңызды нақты анықтап алыңыз. ҰБТ-ның алдында бір күн бұрын жақсылап демалып, таза ауада серуендеңіз.
ҰБТ кезінде есте сақтау қабілеті жақсаратын мезгілді де ескергеніңіз жөн. Таңертеңгі сағат 8-12 арасында адамның материалдарды меңгеру мүмкіндіктері артады. Бұдан кейінгі жақсы мезгіл – сағат 17-19 арасы. Бәрібір оқыған сабақтарыңыз есте қалмайтындықтан, сағат 13-15 арасында дайындалмаған абзал.
3. Бірінші қиыны. Дайындықты әрдайым өзіңіз нашар білетін сабақты оқудан бастаңыз. Дайындық пен демалысты кезектестіріп отырыңыз: 40 минут дайындық, 10 минут үзіліс. Демалыс кезінде белсенді қозғалуға тырысыңыз. Үйдегі гүлдерге су құйыңыз, жаттығулар жасаңыз, душқа түсіңіз және 1 стақан су немесе көк шәй ішіп алыңыз. Сусын мидың жұмысын жақсартады. ҰБТ-ның алдында ең қиын сұрақтарды тағы да бір рет қайталап шығу үшін 1 күн қалдырыңыз.
4. ҰБТ тестілерімен дайындалу. Өзіңізден үлкен әпкелеріңіз бен ағаларыңыздан тест кітапшаларын сұраңыз. Интернет сайттарындағы тестілерді орындаңыз. Мұның көмегімен болашақта қандай сұрақтар болуы мүмкін екенін білетін боласыз.
5. Қысқаша конспект дайындаңыз. Өзіңіз білмейтін сұрақты тереңірек талдап, оны қағаз бетіне сурет арқылы немесе сызба арқылы түсіріңіз. Егер естігеніңізді есте жақсы сақтайтын болсаңыз, оқыған конспектілеріңізді аудиожазба ретінде жазып отырыңыз. Оларды автобуста, серуендеп жүрген кезде тыңдауға болады.
6. ҰБТ және құр жаттау. Бұл тәсілді ең соңғы мүмкіндік ретінде ғана қарастырған жөн. Оны ҰБТ-ға аз уақыт қалған кезде ғана пайдалануға болады. Яғни өзіңіз толық түсінбей жатқан материалды тақпақ секілді зудыратып жаттап алыңыз.
7. ҰБТ және қауырт дайындық. Бұл жағдайда ақпаратты таңдап алып жаттаңыз. Меңгеру керек материалды 7 бөлікке бөліңіз. Себебі біздің миымыз бір уақытта 7 түрлі ақпаратты ғана өңдеп шығара алады. Артынша әр тақырыпқа арналған 7 қағаз алыңыз. Олардың әрқайсысына нақты мәліметтерді жазыңыз: тірек сөздер, қысқа фразалар, формулалар, даталар. Жазып отырған кезде оқулықтарды пайдаланабай, тек есте сақтау қабілетіңізге сүйеніңіз. Бұдан кейін жазғандарыңызды кітаптағымен салыстырыңыз. Қатеңізді түзеп, дұрыс жауапты да жазыңыз. Уақытыңыз болса, бұл әдісті қосымша тақырыптарға да қолдануыңызға болады. Сынақ тестін тапсырар кезде осы қағаздарға зер салыңыз.
8. Бұдан кейін уақытпен дайындалып үйренген жөн. Бір сұраққа 2 минуттан артық уақытыңыз кетпеуін қадағалаңыз.
9. Әр тақырыпқа арналған карточка жасаңыз. Тақырыпқа сәйкес формулалар мен тірек сөздерді де жазып отырыңыз. Мұның барлығы ҰБТ-ға кірер кезде бір рет жақсылап қайталап алуға көмектеседі.
10. Алаң болмаңыз! ҰБТ-ға өз күшіммен дайындаламын деп шешкен болсаңыз, әлеуметтік желілерден, телефоннан, артық жиын-тойдан бас тартыңыз.
Жоғарыдағы 10 тәсілді меңгеру арқылы қалаған нәтижемізді алуға болады.
Алдыңғы материалӨзгелердің пікіріне тәуелді болудан қалай құтылуға болады?
Келесі материалҰстаз боламын десеңіз….
ҰҚСАС ЖАЗБАЛАРАВТОРДЫҢ БАСҚА ДА ЖАЗБАЛАРЫ
Ер деген аты ғана, ісі шала…
Кәмелетке толмаған жастар өз істерінің құрбаны ма, әлде себепкері ме?
Әлеуметтік медиа: пайдасы мен зияны
ПІКІР ҚАЛДЫРУ Пікірді өзгерту
Сохранить моё имя, email и адрес сайта в этом браузере для последующих моих комментариев.
Республикалық онлайн олимпиадалар өтуде
V Республикалық «Үздік педагог» қашықтық олимпиадасы басталды 28.09.2022
Психологтың кеңесі: күйзеліс пен мазасыздықты жеңу жолдары 23.09.2022
Оралхан Бөкейдің «Атау-кере» шығармасы 23.09.2022
Әскери қызметін өтегендер грантқа ҰБТ-сыз түсе алады 20.09.2022
Wildberries деген не? 06.09.2022
Маркетплейс деген не және қай кәсіпке қолайлы? 06.09.2022
Жаңа оқу жылындағы онлайн олимпиадалар басталды 06.09.2022
Мектепке дейінгі ұйымдарда қолданылатын жаңа технологиялар 06.09.2022
«ЖАЙДАРЛЫ ЖАЗ» республикалық балалар байқауы 20.07.2022
Ақ теңіздей арда мекен 15.06.2022
ENTBattle ҰБТ-ға дайындық қосымшасы
© copyright 2017. Барлық құқықтар қоғалған
Меншік иесі "Skills Academy" ЖШС